Sag T-307/16

CEE Bankwatch Network

mod

Europa-Kommissionen

»Aktindsigt – forordning (EF) nr. 1049/2001 – dokumenter vedrørende en afgørelse truffet af Kommissionen om at bevillige et Euratomlån for at forbedre sikkerheden på atomkraftværker i Ukraine – delvist afslag på aktindsigt – undtagelse vedrørende beskyttelsen af offentlighedens interesser med hensyn til internationale forbindelser – undtagelse vedrørende beskyttelsen af forretningsmæssige interesser – tungtvejende offentlig interesse – forordning (EF) nr. 1367/2006 – anvendelse på dokumenter vedrørende afgørelser truffet inden for rammerne af Euratomtraktaten«

Sammendrag – Rettens dom (Første Afdeling) af 27. februar 2018

Grundlæggende rettigheder – offentlighedens ret til aktindsigt i EU-institutionernes dokumenter – grænser – søgsmål til prøvelse af et afslag på aktindsigt – undersøgelse af lovligheden af afledte retsakter, der fastsætter betingelser for aktindsigt

Retslig procedure – stævning – svarskrift – pligt til at besvare alle de argumenter, som er fremført af sagsøgeren – foreligger ikke – indholdet af svarskriftets betydning for den anfægtede retsakt – foreligger ikke

Retslig procedure – fremsættelse af nye anbringender under sagens behandling – betingelser – anbringende støttet på omstændigheder, som er kommet frem under sagens behandling

Jf. afgørelsens tekst. (jf. præmis 30, 31, 34 og 104)

Jf. afgørelsens tekst. (jf. præmis 35 og 105)

Eftersom Det Europæiske Atomenergifællesskab ikke er part i Århuskonventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, er det ikke underlagt forpligtelserne i forordning nr. 1367/2006 om anvendelse af denne konventions bestemmelser på Det Europæiske Fællesskabs institutioner og organer. De retsakter, som er vedtaget i henhold til Euratomtraktaten, er ikke nødvendigvis underlagt de forpligtelser, som finder anvendelse i EU. Det Europæiske Atomenergifællesskab og Det Europæiske Fællesskab, nu Unionen, er nemlig forskellige organisationer, som er oprettet ved særskilte traktater og med status som forskellige juridiske personer, der hver især er underlagt særlige regler. De regler, som finder anvendelse inden for rammerne af Det Europæiske Atomenergifællesskab, er dermed fastsat i Euratomtraktaten. Blandt disse regler findes artikel 106a, stk. 1, EA, der foreskriver, at visse bestemmelser i EU-traktaten og EUF-traktaten skal finde anvendelse med henblik på Det Europæiske Atomenergifællesskabs funktionsmåde, heriblandt artikel 15 TEUF, tidligere artikel 255 EF, der udgør hjemmelen for forordning nr. 1049/2001 om aktindsigt i Europa-Parlamentets, Rådets og Kommissionens dokumenter. Da denne forordning, som indfører en generel ordning for aktindsigt i institutionernes dokumenter, er vedtaget med hjemmel i en bestemmelse, som finder anvendelse i Det Europæiske Atomenergifællesskab, kan forordningen anvendes på dokumenter, som de institutioner og organer, der virker inden for dette fællesskabs rammer, råder over. Endelig vedrører forordning nr. 1367/2006 særligt institutioner og organer i Det Europæiske Fællesskab og finder ikke anvendelse på andre enheder som f.eks. Det Europæiske Atomenergifællesskabs institutioner og organer. (jf. præmis 46-48 og 50)

Jf. afgørelsens tekst. (jf. præmis 77-79)

Jf. afgørelsens tekst. (jf. præmis 80)

Jf. afgørelsens tekst. (jf. præmis 81)

Jf. afgørelsens tekst. (jf. præmis 126 og 127)

Lovligheden af en afgørelse truffet af en institution skal vurderes på grundlag af de oplysninger, der forelå for den på det tidspunkt, hvor den traf afgørelsen. Ingen kan således gøre omstændigheder gældende ved en sag for Unionens retsinstanser, som ikke er blevet fremført under den administrative procedure. (jf. præmis 133)

Jf. afgørelsens tekst. (jf. præmis 140)

Det fremgår hverken af statutten for Domstolen eller af procesreglementet, at sagsøgte er forpligtet til at besvare alle de argumenter, som er fremsat af sagsøgeren i dennes stævning. I denne forbindelse kan indholdet af et svarskrift ikke have nogen betydning for afgørelsen af, om den anfægtede afgørelse er lovlig. Denne vurdering skal nemlig foretages på tidspunktet for vedtagelsen af den anfægtede afgørelse. (jf. præmis 141)